cyanic-selkie/wikianc huggingface dataset:
Pilsētas upes sindroms
Hidroloģiskās režīma izmaiņas
Pilsētas teritorijā upes hidroloģiskajam režīmam ir raksturīgs palielināts noteces apjoms un biežums. Noteci būtiski ietekmē necaurlaidīgo (asfaltēto) virsmu īpatsvars un lietus ūdens kanalizācijas sistēmas caurules upes tuvumā. Kā viens no rādītājiem šādu hidroloģisko izmaiņu raksturošanai plaši tiek lietota kopējā upes sateces baseina ūdens necaurlaidība (total catchment imperviousness), lai gan necaurlaidības ietekme uz upes hidroloģisko režīmu būtiski mainās atkarībā no sateces baseina caurlaidīgo teritoriju ūdens caurlaidības un no tā, cik daudz no necaurlaidīgās platības drenējas tieši upē pa cauruļvadiem nevis apkārtējās caurlaidīgajās teritorijās. Dažos gadījumos pilsētas teritorijās upes notece var tikt samazināta gruntsūdens atjaunošanas iespēju trūkuma dēļ, taču zāliena laistīšana, punktveida izplūdes, ūdensapgādes un kanalizācijas noplūdes veicina noteces palielināšanu.
Hidroloģiskā režīma izmaiņas ietekmē upes gultnes ģeomorfoloģiju, ūdens kvalitāti, biotiskos komponentus un ekosistēmas procesus. Pastiprināta lietus ūdeņu notece no urbanizētām teritorijām ietekmē ūdensteču kvalitāti un spēj izraisīt ilglaicīgas izmaiņas substrātā un makrozoobentosa organismu cenozē. Tiek novērota kopējo suspendēto cietvielu daudzuma palielināšana, izšķīdušā skābekļa koncentrācijas samazināšanās. Upes substrātā tiek novērota palielināta materiāla sablīvēšanās, savukārt bentisko organismu sabiedrībās — sugu daudzveidības samazināšanās.
Ģeomorfoloģiskās izmaiņas
Pilsētas ūdensteces ģeomorfoloģiju var ietekmēt tiešās gultnes modifikācijas un pastiprināta sedimentu ievadīšana. Tiešās upes modifikācijas biežāk izpaužas kā upes nogāžu un gultnes regulēšanas pasākumi (ar betona un cita materiāla konstrukcijām), kas veicina biotopu vienkāršošanos un pastiprinātas hidroloģiskās un ģeomorfoloģiskās izmaiņas lejpus regulētā posma. Turklāt, betonētās nogāzes atdala upes plūsmu no palienēm, gruntsūdens un upes sajaukšanās zonas, tādējādi iznīcinot mikrobioloģiskiem un citiem bioloģiskiem procesiem nozīmīgas vietas.
Pilsētas teritorijā ūdenstecēm raksturīgs augsts iekšējo šķēršļu blīvums, kas aizkavē zivju un citu ūdens organismu pārvietošanos, ko var pārtraukt pat nelielas ūdensteces modifikācijas. Kustības barjeras ir ārkārtīgi nozīmīgas migrējošām sugām, tādām kā laši un zuši, kā arī lielai daļai tropu zivju, garnelēm, gliemežu sugām.
Upes ievadīšana caurulēs (upes aprakšana — stream burial) ir modifikācijas ārkārtēja forma, kas ir raksturīga augsti urbanizētām teritorijām. Pilsētā modificēto ūdensteču posmu īpatsvars var būt diezgan liels, piemēram, Baltimorā divas trešdaļas no pilsētas upēm ir apraktas. Aprakšanas pakāpe daudzās pilsētās nav novērtēta, taču daudzos reģionos caurulēs biežāk tiek ievadītas upes ar īslaicīgu vai neregulāru virszemes plūsmu. Upes novadīšana caurulēs var būtiski ietekmēt upes posmu lejpus tā, palielinot straumes ātrumu, mainot oglekļa un barības vielu ievadi, pastiprinot slāpekļa transportu.
Ūdens ķīmiskā sastāva izmaiņas
Pilsētas upēm ir raksturīgas palielinātas ķīmisko piesārņotāju koncentrācijas un slodzes, kas ir konstatējamas jau pie zemas upes baseina urbanizācijas. Upes ūdens kvalitātes pazemināšanās problēmas ir lielākas pilsētās ar neefektīvu notekūdeņu pārvaldību un apsaimniekošanu. Ūdens kvalitātes izmaiņu vispārējās iezīmes var atšķirties urbānās teritorijās, ko var izskaidrot ar klimatiskām un ģeomorfoloģiskām īpatnībām, atšķirībām zemes izmantošanā.
Lietus ūdeņu notece, noplūdes no punktveida avotiem, sāls kaisīšana, kanalizācijas sistēmas noplūdes, nepareizi funkcionējošās septiskās sistēmas veicina izšķīdušo vielu koncentrācijas un elektrovadītspējas palielināšanos pilsētas ūdenstecēs. Dabā ūdenstecēs elektrovadītspējas vērtības svārstās atkarībā no ģeoloģiskajām īpatnībām, taču elektrovadītspēja konsekventi pieaug līdz ar urbāno teritoriju attīstību. Augstu platuma grādu reģionos, kur sāls tiek izmantots kā atledotājs, sāļums un hlorīdjonu koncentrācijas var sasniegt organismiem toksisko līmeni, izraisīt paskābināšanās procesus un metālu mobilizāciju. Paaugstināts sāļums var radīt stresu daudziem saldūdens organismiem, jo īpaši viendienītēm Ephemeroptera. Ūdens vides pH izmaiņas spēj ietekmēt ūdens organismu struktūru: pazeminoties ūdens pH līmenim ūdenstilpē paliek tikai pret paskābināšanos izturīgas dzīvo organismu grupas.
Toksiskās vielas
No toksiskajām vielām pilsētas ūdenstecēs biežāk konstatēti smagie metāli (sevišķi Cd, Cr, Cu, Pb, and Zn), policikliskie aromātiskie ogļūdeņraži (PAO) un dažāda veida pesticīdi. Šo vielu un savienojumu mijiedarbības efekti var izpausties gan sinerģiski, gan antagoniski, kas apgrūtina to ietekmes analīzi un tālāko seku paredzēšanu upes ekosistēmā.
Pilsētas noteces toksicitātes testi uz ūdens biotu rāda neviennozīmīgus rezultātus — daži pētījumi ziņo par augstu toksiskumu, citi rāda zemu biotisko komponentu atbildes rekciju uz diezgan augstām piesārņojošās vielas koncentrācijām. Jutīgums pret toksīniem variē starp sugām, tāpēc testa organismu izvēle ir izšķirošs jautājums, veicot izpēti. Pie tam, vairākas piesārņojošās vielas ir atrodamas lielākās koncentrācijās tieši sedimentos, nevis ūdens kolonnā, tāpēc vielu resuspensija stipras straumes laikā var būtiski palielināt to toksiskumu.
Palielināts barības vielu saturs
Paaugstināts barības vielu saturs un to proporcionālās (N un P) vai formu (no NO3- līdz NH4+) izmaiņas ietekmē ekoloģiskos procesus ūdenstecēs, ietverot barības vielu uzņemšanu, lapu sadalīšanās procesu ātrumu, primārās produkcijas ražošanu. Arī pastāvot efektīvām notekūdeņu attīrīšanas sistēmām, ievērojams barības vielu daudzums nonāk ūdenstecē ar kanalizācijas un septisko sistēmu noplūdēm, kurām pievienojas lietus ūdens notece. Bieži vien faktiskais barības vielu izplūdes avots nav skaidrs vai konstatējams.
Pēc ASV Nacionālās ūdens kvalitātes novērtēšanas programmas (NAWQA) datiem no 1991. līdz 2001. gadam salīdzinājumā ar ūdenstecēm apmežotās teritorijās augstāks neorganisko barības vielu saturs tika konstatēts pilsētas ūdenstecēs. Tas ir līdzīgs starp pilsētas un lauksaimniecības ūdenstecēm, lai gan NO3- un kopējais N saturs ir augstāks lauksaimniecības zemju ūdenstecēs. Daudzās attīstošās valstīs, kur mēslojuma izmantošana ir zema un neattīrīto notekūdeņu ieplūdes pilsētas ūdenstecēs ir augstas, šis modelis ir mazāk iespējams. Lielākas NH4+ koncentrācijas ir raksturīgas pilsētas ūdenstecēm.
Izšķīdušais skābeklis
Pilsētas upēs, kurās ieplūst nepietiekami attīrīti notekūdeņi, ir paaugstināts bioloģiskais un ķīmiskais skābekļa patēriņš, kas var novest pie skābekļa deficīta. Intensīvi sedimentācijas procesi, upes plūsmas samazināšana līdz pat stāvošo ūdeņu stāvoklim noved pie anaerobiem apstākļiem. Daudzi bezmugurkaulnieki un zivis ir pielāgojušies dzīvei ūdeņos ar lielāku skābekļa saturu, tāpēc skābekļa satura izmaiņas var būtiski ietekmēt ūdens organismus.
Ūdens ķīmiskā sastāva izmaiņu cēloņi, kas minēti iepriekš, ir saistīti galvenokārt ar tiem faktoriem, kas nosaka piesārņojošo vielu ievadi upes ekosistēmā. Ūdens ķīmisko sastāvu papildus ietekmē upes un tās sateces baseina spēja uzkrāt un paturēt barības vielas.
Paaugstināta temperatūra un apgaismojuma apstākļi
Pilsētas upēs ūdens temperatūra bieži ir augstāka, kas izskaidrojams ar pilsētas siltumsalas efektu (palielinātā gaisa temperatūra pilsētas iekšienē), punktveida notekūdeņu izplūdēm, paaugstinātu insolāciju piekrastes veģetācijas trūkuma dēļ. Paaugstinātas temperatūras var negatīvi ietekmēt aukstā ūdenī dzīvojošās sugas, pārsniedzot to tolerances robežas un tādējādi izmainot ūdens organismu sabiedrības struktūru upē. Paaugstinātās temperatūras spēj ietekmēt upes ekosistēmas metabolisma procesus (straujāka vielapmaiņa), jo īpaši elpošanas procesus, paātrināt ķīmisko procesu reakcijas. Palielināta insolācija var sekmēt paaugstinātu aļģu biomasas produkciju.
Biotisko komponentu sastāvs
Veiktie pētījumi ir vairakkārt pierādījuši urbanizācijas procesu negatīvo ietekmi uz ūdens organismu (aļģu, bezmugurkaulnieku, zivju) sabiedrību bagātību un daudzveidību. Urbanizācijas izsaukto strukturālo izmaiņu vispārējās iezīmes ūdenstecēs ir diezgan konsekventas: vienlīdz ar jutīgo sugu izzušanu tiek novērota pret piesārņojumu toleranto sugu īpatsvara palielināšana.
Aļģes
Paaugstināts barības vielu saturs pilsētas upēs var veicināt palielinātu aļģu biomasas attīstību. Lai gan tādi faktori kā palielinātās upes plūsmas (bīdes stress un izskalošana), duļķainība, gultnes padziļināšana upes iegraušanās procesā, palielināta upes gultnes sedimentu toksicitāte var izraisīt aļģu biomasas samazināšanos.
Makrozoobentoss
Bentiskie bezmugurkaulnieki ir viena no visplašāk pētītājām ūdens organismu sabiedrībām upju ekosistēmās. Praktiski visi pētījumi pilsētas ūdenstecēs rāda, ka makrozoobentosa jutīgas sugas ir mazāk sastopamas vai vispār nav konstatējamas. Pilsētas upēm ir raksturīgs nabadzīgs bentosa faunistiskais sastāvs, kas tiek pārstāvēts galvenokārt ar pret piesārņojumu tolerantām sugām. Stipri degradētās upēs pēc kvantitatīva sastāva parasti dominē mazsartārpi Oligochaeta (tipiski Tubificidae, Naididae un Lumbriculidae dzimtu pārstāvji) un trīsuļodu Chironomidae kāpuri.
Piemēram, Čarltonas Brukas (Anglija), kur upju augštecē dominē lauku vide (lapu koku meži un lauksaimniecības zemes), savukārt lejtece ir pilnībā urbanizēta, izpēte apstiprināja līdzšinējās atziņas par urbanizētās vides ūdenstecēm, proti, bioloģiskās integritātes samazināšanos līdz ar urbanizēto teritoriju (ūdens necaurlaidīgo teritoriju) īpatsvara palielināšanos. Tieši taksonu skaita samazināšanās tika atzīta par galveno piesārņojuma (gan organiskā, gan neorganiskā) indikatoru. Gan ūdens un sedimentu sastāvu, gan arī zoobentosu raksturojošiem rādītājiem bija izteikts gradients līdz ar urbanizācijas pakāpes palielināšanos — notiek bentosa organismu taksonu skaita un īpatņu skaita samazināšanās, kā arī sugu sastāva nomaiņa. Piemēram, vežveidīgo Asellidae skaita palielināšanās un Gammaridae samazināšanās, iespējams, Gammaridae lielākās jutības pret amonjaka savienojumu un citu savienojumu piesārņojuma dēļ.
Ku-ring-gai teritorijā dienvidaustrumu Austrālijā tika pētīta relatīvi dabisko upju (sateces baseins ar dabisku veģetāciju) un urbanizēto upju makrozoobentosa organismu sabiedrību mainību atkarībā no piesaistes konkrētam biotopam. Makrozoobentosa sabiedrību dažādība starp viena upes tipa biotopiem (straujtecēs, lēnākajos posmos un piekrastes daļā) izteiktāka neurbanizētās upēs (ar dabisko veģetāciju klātās upēs) nekā urbanizētās, kur sabiedrību struktūra ir daudz vienveidīgāka. Visos trijos biotopos šīs atšķirības tika izskaidrotas kā ekoloģiskā atbildes reakcija uz urbanizēto ūdensteču biotopu degradāciju veselas faktoru virknes dēļ, kas iekļauj izmainītu upes hidroloģiju, upes ievadīšanu caurulēs, sedimentācijas un erozijas procesus.
Makrozoobentosa pētījumi Elbas upes stipri pārveidotajos un piesārņotos posmos Pardubicē Čehijā savukārt pierādīja pretējo — ka tieši mikro- un mezobiotopu īpašības ir nozīmīgākie faktori, kas nosaka makrozoobentosa daudzveidību upēs, nevis tās piesārņojums. Pētījuma veikšanai tika izvēlēti trīs upes posmi — dabiskā upes gultne; izmainītā gultne ar tai raksturīgu nelielu ūdens piesārņojumu; upe ar cauruļvados ievadītiem posmiem un smagu industriālo piesārņojumu — katrs no kuriem savukārt iekļāva trīs savā starpā salīdzināmus mezobiotopus — lēni tekošu, straujteču un piekrastes. Galvenais pētījuma mērķis bija salīdzināt ekoloģiskās kvalitātes izmaiņas gar izvēlētiem upes posmiem (no nepiesārņotā līdz stipri izmainītam, piesārņotam). Kaut arī pētījuma vietas atrašadās stipri piesārņotajos un izmainītajos upes posmos, Elbā tika konstatēti 133 bentisko bezmugurkaulnieku taksoni, tostarp tikai viens no tiem (Tanytarsus sp.) bija sastopams visos trijos mezobiotopos. Neviens cits taksons, kas būtu raksturīgs gan lēni tekošo un strauji tekošo un/vai piekrastes posmu bentosam, netika konstatēts. Tātad, upes mezobiotopa izvēle nosaka makrozoobentosa faunistiskā sastāva īpatnības, atstājot otrajā vietā upes izmaiņu un degradācijas radīto ietekmi uz ūdens bezmugurkaulniekiem. Šī pētījuma rezultāti ir līdzīgi K. Brabeka gūtajiem secinājumiem, kuri pierādīja, ka lotiskie (tekošie ūdeņi) un lentiskie (stāvošie ūdeņi) biotopi upē ir atšķirīgi pēc to taksonomiskā sastāva, ekoloģiskajām īpašībām un makrozoobentosa biotisko indeksu vērtībām.
Zivis
Vairākos pētījumos ir konstatēts, ka upes zivju sabiedrību reakcija uz urbanizācijas procesiem sateces baseinā ir līdzīga kā bezmugurkaulniekiem: jutīgo sugu īpatsvara samazinājums vai to izzušana, mazāka sabiedrību daudzveidība ar skaitliski dominējošām pret traucējumiem tolerantām sugām.
Citas pilsētu upju funkcionālās īpatnības
Ūdensteču ekosistēmu funkcionālās izmaiņas pilsētās ir maz pētītas. Viens no biežāk pētītājiem procesiem pilsētas ūdenstecēs ir lapu sadalīšanās, kuru ātrums ir lielāks pilsētas upēs nekā neurbanizētajās teritorijās. Taču šīs sakarības cēloņi tiek izskaidroti dažādi: M. J. Pols un citi pamatojis lapu ātrāku sadalīšanos ar urbanizēto ūdensteču ekosistēmas kopējo fizisko degradēšanos. Taču S.J. Imbergers un citi pierādījuši, ka primārais faktors ir nevis ekosistēmas fiziskā degradēšanās, bet mikrobioloģiskā aktivitāte. Ūdenstecēs, kurām raksturīgs smago metālu (Zn, Cu u.c) piesārņojums, lapu sadalīšanas ātruma samazinājums var rasties organismu — smalcinātāju (shredders) samazinājuma rezultātā. Tomēr tika konstatēts, ka var notikt paātrināta lapu sadalīšanās pat tad, ja smalcinātāju īpatsvars samazinās. Tas daļēji izskaidrojams ar faktu, ka pilsētas ūdensteču piekrastes zonās dažās vietās dominēja eksotiskās augu sugas ar pret sadalīšanos vairāk labilām (nestabilām) lapām, kas ir mazāk raksturīgi vietējām sugām.
Pilsētas ūdensteces ir pakļautas paaugstinātām slāpekļa slodzēm, un N slodzes asimilācijas kapacitāte, kas piemīt biotiskajiem komponentiem, ar laiku var mazināties, salīdzinājumā ar to kapacitāti, kas raksturīga dabisko teritoriju ūdenstecēm.
Aļksnīši
Aļksnīši ir ciems Rudzātu pagastā, Līvānu novadā. Atrodas 203 km attālumā no Rīgas.
Apdzīvotā vieta atrodas pie autoceļa P62.
Kāpēc viņš?
"Kāpēc viņš" (en) ir 2016. gada komēdija, kuras režisors un viens no scenārija autoriem ir Džons Hamburgs. Galvenās lomas filmā atveido Džeimss Franko, Braians Krenstons, Zoija Doiča, Megana Mulalija, Grifins Glaks un Cedric the Entertainer. Filmas pirmizrāde notika Losandželosā.
Filmā Stefānijas Flemingas tēvs Neds cenšas apturēt meitas nenobriedušo, bagāto draugu Leirdu no Stefānijas bildināšanas.
Martinelli
Martinelli ir itāļu cilmes uzvārds. Cilvēki ar šo uzvārdu:
Īpaši bīstama
"Īpaši bīstama" (en) ir 2015. gada ASV komēdija, kuras režisors ir Kails Ņūmens. Galvenās lomas atveido Heilija Steinfelda, Džesika Alba, Tomass Manns, Sofija Tērnere, Semjuels Džeksons un Douva Kamerona. Filmas pirmizrāde notika.
Tīņu spiedze Megana Volša, kura ilgojas pēc normāliem pusaudža gadiem, inscenē savu nāvi un iestājas Amerikas vidusskolā. Tomēr drīz vien Megana saprot, ka izdzīvot pusaudža gadus var būt grūtāk nekā būt starptautiskai spiedzei.
Vesleskarvets
Vesleskarvets (no) ir ap 250 m augsts nunataks Antarktīdā, Karalienes Modas Zemē. Izvietojies Ālmana grēdas ziemeļrietumos 220 km no okeāna piekrastes. Nunatakam no ziemeļu puses piekļaujas ledus vairogs, dienvidu pusē ir stāva krauja. Nunataku atklāja un 1949.—1952. gados nokartēja Modheimas ekspedīcija. Nunataka plakanās virsotnes un nosacīti ērtā piekļūšanas ceļa dēļ tas tika izvēlēts par Dienvidāfrikas polārstacijas SANAE IV būvniecības vietu.
Nunataka iežu krāsa ir melna vai tumši brūna. Uz klintīm aug dažas ķērpju sugas un mājo kukaiņi. 25 km no polārstacijas ir sniega vētrasputnu kolonija.
Austrian Holocaust Memorial Award
Austrian Holocaust Memorial Award (AHMA) balva tiek pasniegta kopš 2006. gada un to pasniedz 1998. gadā Insbrukā dibinātā organizācija Österreichischer Auslandsdienst.
Refinansēšanas likme
Refinansēšanas likme ir procenta likme, ko centrālā banka nosaka komercbanku aizņēmumiem centrālajā bankā. Ja šo procenta likmi samazina, tad pieprasījums pēc centrālās bankas aizdevumiem ir lielāks, bet, ja to paaugstina — mazāks. Refinansēšanas likme ir naudas un kredītu regulēšanas instruments. Ar šī instrumenta palīdzību centrālā banka iedarbojas uz starpbanku tirgus likmēm, kā arī uz kredītu un depozītu likmēm, kuras fiziskām un juridiskām personām piedāvā kredītu organizācijas, jo tādā veidā banku kreditēšanas iespējas samazinās vai palielinās.
Austrian Holocaust Memorial Award
Apbalvojums
Katru gadu balvu saņem kāda noteikta persona vai organizācija, kas īpaši rūpējas, lai netiktu aizmirsti nacionālsociālistu noziegumi.
Refinansēšanas likme
Ja kredītiestādēm ir pietiekošas rezerves, tad refinansēšanas likmes izmaiņas tās būtiski neietekmē, jo tām nav nepieciešamība aizņemties centrālajā bankā. Tomēr refinansēšanas likmes izmaiņas var netieši ietekmēt naudas piedāvājumu.
Viktors Vekselbergs
Viktors Vekselbergs (uk; dzimis Drohobičā, Ukrainā) ir ebreju tautības Krievijas un Ukrainas uzņēmējs, miljardieris. Kopš 2004. gada dzīvo Šveicē.
Uzņēmējdarbību sācis derīgo izrakteņu ieguves jomā. Ir uzņēmumu grupas Renova direktoru padomes priekšsēdētājs. Darbojies naftas biznesā, ir viens no bijušajiem Tjumeņas naftas ieguves kompānijas TNK-BP līdzīpašniekiem. 2012. gadā, kad Rosneft pārpirka privāto naftas kompāniju, V. Vekselbergs kļuva par tobrīd bagātāko cilvēku Krievijā (18 miljardi dolāru pēc aģentūras Bloomberg vērtējuma), apsteidzot Ališeru Usmanovu. Veicis lielas investīcijas Soču Olimpisko spēļu organizācijā, galvenokārt, viesnīcās. Pēc Forbes datiem 2015. gadā V. Vekselbergs bija ceturtais bagātākais cilvēks Krievijā (14,2 miljardi dolāru).
Līdz ar investīcijām nekustamajos īpašumos citās vietās Eiropā, V. Vekselbergs nodarbojas ar uzņēmējdarbību arī Latvijā. 2014. gadā valsts pārpirka V. Vekselbergam piederošu kompāniju "Biroju centrs Ezerparks", kas bija īpašnieks ēkai Talejas ielā 1, kurā atrodas Valsts ieņēmumu dienests (līdz tam valsts ēku nomāja).
Frīdrihs I
Frīdrihs I var būt:
Karš par Spānijas mantojumu
Karš par Spānijas mantojumu bija konflikts starp vairākām Eiropas valstīm, kas ilga no 1701. līdz 1714. gadam.
Karu izraisīja ilgstošā Francijas un Hābsburgu cīņa par hegemoniju Eiropā. Tā kā Spānijas karalim, pēdējam Habsburgu dinastijas pārstāvim Karlosam II nebija mantinieku, jautājums par varas pārņemšanu kļuva aktuāls vairākās Eiropas valstīs. Mēģinājums sadalīt impēriju starp troņa pretendentiem (Francijas Burboniem, Austrijas Hābsburgiem un Bavārijas Vitelsbahiem) bija neveiksmīgs.
Pēc Karlosa II nāves Spānijas troni ieguva Francijas karaļa Luija XIV mazdēls Anžū Filips. Tā kā šāds risinājums apdraudētu Eiropas līdzsvaru, Lielbritānija, Nīderlande, Svētās Romas impērijas imperators Leopolds, Prūsija, Hannovere, citas vācu valstiņas un Portugāle noslēdza savienību pret Franciju. Alianse guva panākumus, izņemot Spāniju, kur Filips veiksmīgi noturēja savas pozīcijas.
1713. gadā notika Utrehtas miera kongress, ar kuru karš beidzās. 1714. gadā tiks noslēgts Raštates miera līgums starp Franciju un Austriju un Bādenes miera līgums starp Franciju un Svēto Romas impēriju.
Meteor-1 1
Meteor-1 1 (Метеор-1 1) jeb Meteor-1 № 12L bija PSRS pirmais pilnvērtīgais meteoroloģiskais pavadonis pēc eksperimentālu pavadoņu sērijas palaišanas. Informācija no pavadoņa nonāca PSRS meteoroloģijas dienestā Gidrometcentr, un daļa datu tika nodota citām valstīm. Meteor-1 1 orbītā tika palaists 1969. gada martā un darbojās līdz 1970. gada jūlijam.
Zagoža
Zagoža ir pilsēta Polijas dienvidaustrumos, Piekarpatu vojevodistē uz dienvidaustrumiem no Sanokas, pie Sanas upes. Dzelzceļa mezgls. Pie pilsētas klostera drupas, pēdējais Baras konfederācijas atbalsta punkts 1772. gadā.
Meteor-1 1
Lidojuma gaita
Meteor-1 1 tika palaists 12:30 UTC ar nesējraķeti Vostok-2M no Pļeseckas kosmodroma. Sākotnējā orbīta bija gandrīz apļveida, gaddrīz polāra: aptuveni 650 km augstumā ar slīpumu 81,2°.
Domājams, ka pavadonis pārtrauca darboties 1970. gada jūlijā, jo tad pārstāja pienākt Meteor-1 1 dati no PSRS uz ASV pa īpašajiem sakaru kanāliem, par kuru pārraidīšanu abām valstīm bija vienošanās.
2011. gadā pavadonis atradās aptuveni 400 km orbītā. 2012. gada martā tā orbīta bija pazeminājusies jau līdz aptuveni 250 km. Meteor-1 1 beidza eksistēt, ieejot Zemes atmosfēra. Pēc ASV pavadoņu novērošanas dienesta datiem pavadonis atmosfērā iegāja 22:17 UTC ar koordinātēm 47 grādi ziemeļu platuma un 95 grādi austrumu garuma — virs Mongolijas rietumu daļas. Savukārt pēc Krievijas Kosmisko spēku datiem Meteor-1 1 atmosfērā iegāja virs Antarktīdas, aptuveni 690 km no polārstacijas Belgrano II.
E-8 № 201
E-8 № 201 bija PSRS Luna programmas kosmiskais aparāts, kam uz Mēness virsmas bija jānogādā automātiskais mēness mobilis Lunohod (apparat 8EL № 201). Tas tika zaudēts nesējraķetes avārijā 1969. gada 19. februārī.
E-8 № 201 tika palaists 06:48:15  UTC ar nesējraķeti Proton-K / Blok D no Baikonuras kosmodroma. 51,4. sekundē pēc starta, kad raķete lidoja cauri maksimālajai atmosfēras pretestībai, radās aerodinamiskās vibrācijas, kas sagrāva raķetes plūsmvirža stiprināšanas mezglus. Plūsmvirža atlūzas ietriecās pirmajā pakāpē. Pašuzliesmojošās degvielas sastāvdaļas saskārās, un 53. sekundē notika sprādziens, pilnībā sagraujot raķeti un kosmisko aparātu.
Avārija notika kļūdaini aprēķinātu plūsmvirža slodžu dēļ. 19. februāra starts bija pirmais raķetes lidojums ar šo jauno plūsmvirzi.
Toda
Toda var būt:
Aļļi
Aļļi ir ciems Lejasciema pagastā, Gulbenes novadā. Atrodas 178 km attālumā no Rīgas.
Apdzīvotā vieta atrodas pie autoceļa V371, Gaujas upes krastā. Valsts aizsargājamie kultūras pieminekļi ciema apkārtnē: Aļļu senkapi (Kapu kalns).
Ģirupīte
Ģirupīte (arī Ģirdupīte) ir Loša kreisā krasta pieteka Saldus novada dienvidrietumos. Tek austrumu virzienā. Ietek uz Loša uzstādinātajā Kanavišķu dīķī. Ģirupīti šķērso valsts autoceļš V1167 (Nīgrande–Dziras–Lietuvas robeža), tās krastos atrodas Atvari.
2009. gada Eiropas čempionāts cīņas sportā
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3. vietu — 8 punktus, ..., 10. vietu — 1 punktu.
Rikardo Martinelli
Rikardo Alberto Martinelli Berrokals (Ricardo Alberto Martinelli Berrocal; dzimis ) ir Panamas politiķis un uzņēmējs. Viņš bija Panamas 49. prezidents. Martinelli ir Demokrātisko pārmaiņu partijas priekšsēdētājs.
Martinelli ir lielveikalu ķēdes Super 99 vēl dažu uzņēmumu direktors.
Rikardo Martinelli dzimis valsts galvaspilsētā Panamā. Viņa tēvs Ricardo Martinelli Pardini bija itāliešu izcelsmes, bet māte Gloria Berrocal Fabrega — spānu izcelsmes. Martinelli vidējo izglītību ieguva Stontonas militārajā akadēmijā, ASV. 1973. gadā viņš Ārkanzasas Universitātē ieguva bakalaura grādu biznesa administrācijā. 1977. gadā INCAE biznesa skolā Nikaragvā ieguva bakalaura grādu biznesa administrācijā.
No 1994. līdz 1996. gadam Martinelli bija sociālā nodrošināšanas direktors. No 1998. gadā viņš piedalījās Demokrātisko pārmaiņu partijas dibināšanā un kļuva par tās priekšsēdētāju. No 1999. gada septembra līdz 2003. gadam viņš bija Panamas kanāla padomes priekšsēdētājs, kā arī kanāla lietu ministrs
Rikardo Martinelli kandidēja 2004. gada prezidenta vēlēšanās, bet ieguva tikai 5,31 % balsu un bija pēdējā vietā. 2009. gadā Martinelli atkal kandidēja prezidenta amatam. Viņa atbalstam tika izveidota Pārmaiņu alianse, kurā apvienojās Demokrātisko pārmaiņu partija, Panamenjistas partija, Liberālā republikāņu nacionālistu kustība un Patriotiskā savienība. 3. maija vēlēšanās uzvarēja Rikardo Martinelli ar 60,03 %. Viņa inaugurācija notika 1. jūlijā. Prezidenta amatā Martinelli bija līdz 2014. gada 1. jūlijam, kad viņu nomainīja Martinelli viceprezidents Huans Karloss Varela.
Lubsko
Lubsko ir pilsēta Polijas rietumos, Lubušas vojevodistes dienvidos uz rietumiem no Zelona Guras. Vēsturiski pazīstama arī ar vācisko nosaukumu Zommerfelde, jo līdz 1945. gadam atradās Vācijā, tomēr, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti.
Zommerfelda ir Vācijas imperatora Vilhelms II sievas Augustas Viktorijas dzimtā pilsēta. XX gadsimta sākumā šeit skolā gāja topošais Nobela prēmijas fizioloģijā vai medicīnā laureāts Gerhards Domagks.
Ekspress-AM7
Ekspress-AM7 (Экспресс-АМ7) ir Krievijas uzņēmuma Kosmičeskaja svjaz' sakaru pavadonis. Tas orbītā tika palaists 2015. gada martā. Pavadonis nodrošina sakarus Krievijā, Eiropā, Āfrikā un Dienvidāzijā.
2011. gadā nesējraķetes kļūmes dēļ tika zaudēts sakaru pavadonis Ekspress-AT2. 2012. gada martā Kosmičeskaja svjaz' noslēdza līgumu ar EADS Astrium par tā aizvietotāja Ekspress-AM4R un jauna pavadoņa Ekspress-AM7 izgatavošanu.
Kosmisko aparātu izgatavoja Francijas uzņēmums Airbus Defence and Space (agrākais Astrium) uz platformas Eurostar E3000 bāzes ar derīgās kravas jaudu 14 kW un plānoto darbības ilgumu 15 gadi. Tam ir 62 aktīvie raidītāji: 36 Ku, 24 C un 2 L joslas; 10 antenas.
Lidojuma gaita
Ekspress-AM7 palaišana notika 22:05:00  UTC no Baikonuras kosmodroma 200. laukuma 39. palaišanas iekārtas ar nesējraķeti Proton-M / Briz-M. No dzinējbloka Briz-M pavadonis atdalījās 07:18 UTC. Ģeostacionāro orbītu tas sasniedza ar saviem dzinējiem.
Pavadonis tika izvietots ģeostacionārajā orbītā 40° austrumu garuma, kur aizvietoja 2013. gadā darbību beigušo Ekspress-AM1. 24. aprīlī tika sākta Ekspress-AM7 ekspluatācija.
Amši
Amši ir ciems Lejasciema pagastā, Gulbenes novadā. Atrodas 167 km attālumā no Rīgas.
Ciema apkārtnē atrodas Sinoles ūdensdzirnavas.
Harper (filma)
Harper ir 1966. gada ASV mistērijas filma, kuras režisors ir Džeks Smaits, bet scenārija autors Viljams Goldmens. Filmā galvenās lomas atveido Pols Ņūmens, Lorēna Bekola, Džūlija Herisa, Artūrs Hills, Dženeta Lī, Šellija Vintersa un Roberts Vāgners. Filma ir balstīta uz 1949. gada Rosa Makdonalda romānu The Moving Target.
Filma stāsta par detektīvu Lū Hārperu (Ņūmens), kuru nolīgst sieviete (Bekola), lai atrastu viņas pazudušo bagāto vīru.
Filmas Harper pirmizrāde notika un to izplatīja Warner Bros.. Filmu iedvesmoja Hamfrija Bogarta attēlotie Sema Speida un Filipa Mārlova tēli filmās, kurās arī piedalījās viņa sieva Bekola, un īpaši filma "Dziļais miegs" (1949), kurā arī Bekolas tēls meklē savu pazudušo vīru. Scenārists Goldmens saņēma Edgara balvu, par labāko scenāriju filmai. 1975. gadā Ņūmens Hārpera lomu atveidoja arī filmā The Drowning Pool.
Svīta (filma)
"Svīta" (en) ir 2015. gada ASV komēdija, kuras režisors, scenārija autors un viens no producentiem ir Dags Elins. Galvenās lomas atveido Kevins Konolins, Adrians Grenjers, Kevins Dilons, Džerijs Ferara un Džeremijs Paivens. Filmas pirmizrāde notika Manhatanā.
Filmā tiek sekots aktierim Vinsentam Čeisam, kurš, režisējot savu pirmo filmu, pārsniedz budžetu, līdz ar to spiests prasīt jaunieceltajam studijas direktoram papildus naudu.
Vieglatlētika 2020. gada vasaras olimpiskajās spēlēs
Vieglatlētika 2020. gada vasaras olimpiskajās spēlēs Tokijā norisinājās no 31. jūlija līdz 8. augustam.
Ancāni (Malnavas pagasts)
Ancāni ir ciems Malnavas pagastā, Kārsavas novadā. Atrodas 286 km attālumā no Rīgas.
Ņecečas "Bruk-Bet Termalica"
Ņecečas "Bruk-Bet Termalica" (pl) ir Polijas futbola klubs no Ņecečas. Klubs dibināts 1922. gadā, pašlaik spēlē Polijas futbola otrajā līmenī — 1. līgā. Mājas spēles aizvada Ņecečas stadionā. 2015. gadā, izcīnot otro vietu Polijas 1. līgā, klubs pirmoreiz savā vēsturē iekļuva Ekstraklasa. Debijas sezonā (2015.–2016.) tika izcīnīta 13. vieta.
No 2016. gada februāra līdz 2020. gadam komandu pārstāvēja Latvijas futbolists Vladislavs Gutkovskis.
Jaunaisgrāvis
Jaunaisgrāvis ir Burbu grāvja kreisā krasta pieteka Saldus novada dienvidos. Iztece no Pūpu dīķa. Tek dienvidu-dienvidaustrumu virzienā.
Fārensbahs
Fārensbahs var būt:
Bones and All
Bones and All ir 2022. gada Itālijas, ASV un Apvienotās Karalistes kopražojuma romantiska šausmu filma, kuras režisors ir Luka Gvadanjīno. Filmā galvenās lomas atveido Teilore Rasela, Timotijs Šalame, Maikls Stūlbargs, Andrē Holands, Kloē Seviņī, Deivids Gordons Grīns, Džesika Hārpere, Džeiks Horovics un Marks Railenss. Filma ir balstīta uz Kamillas Deendželisas 2015. gada romānu Bones & All.
Filma stāsta par diviem jauniem kanibāilem (Rasela un Šalame), kuri kopā dodas ceļojumā pa valsti un lēnām iemīlas.
Skultes draudzes novads
Skultes draudzes novads bija viens no 25 Vidzemes guberņas Rīgas apriņķa draudzes novadiem.
Muižas
1826. gadā Skultes draudzes novadā bija mācītājmuiža un Skultes muiža ar divām pusmuižām:
Mikaels Landro
Mikaels Vensāns Andrē Marī Landro (fr, dzimis ) ir Francijas futbola treneris un bijušais futbolists, spēlējis vārtsarga pozīcijā, bijis Francijas futbola izlases dalībnieks.
Francijas 1. līgā Landro ir nospēlējis 618 mačus, kas ir līgas rekords. Savas karjeras laikā pārstāvējis Nantes, Paris Saint-Germain, Lille un Bastia. Ar Nantes komandu Landro 2001. gadā izcīnīja Ligue 1 titulu, bet 2011. gadā viņš to paveica ar Lille komandu.
Ilgstoši kā rezerves vārtsargs pārstāvējis Francijas futbola izlasi. Pārstāvējis izlasi 2006. un 2014. gada FIFA Pasaules kausā, kā arī 2004. gada Eiropas čempionātā.
Sasniegumi
Nantes
HAT-P-7b
HAT-P-7b ir citplanēta, kura riņķo ap zvaigzni HAT-P-7, kas atrodas 318 pc attālumā no Zemes Gulbja zvaigznājā. Planētas vidējais attālums no zvaigznes ir 0,0377 AU un gads uz tās ilgst 2,20473 dienas. Tā kā planēta atrodas ļoti tuvu zvaigznei, uz planētas ir pārāk karsts, lai tur valdītu dzīvībai komfortabli apstākļi, kā uz Zemes. Ja Zeme riņķotu pa to pašu orbītu, pa kuru riņķo HAT-P-7b, tad uz tās būtu 2027 °C liels karstums — šādā temperatūrā izkūst vairāki grūti kūstoši metāli. , Planētas masa ir 1,802 reižu lielāka par Jupiteru, un tās rādiuss ir 1,421 reizes lielāks nekā Jupiteram. Masas un rādiusa raksturlielumu dēļ to pieskaita pie Jupitera tipa planētām.
Mikaels Landro
Sasniegumi
Lille
Francija
Ervids Grinovskis
Ervids Grinovskis (dzimis, miris ) bija latviešu ekonomists un Atmodas laika aktīvists.
E. Grinovskis ilgstoši (1975—1986) vadīja Latvijas Lauksaimniecības akadēmijas ekonomikas katedru. Atmodas laikā aktīvi darbojās Latvijas Tautas frontē, tika ievēlēts tās pirmajā un otrajā Domē. 1989. gadā ievēlēts par PSRS tautas deputātu 710. Jelgavas teritoriālajā vēlēšanu apgabalā. Pēc Latvijas neatkarības atjaunošanas Grinovskis turpināja pasniedzēja darbu Latvijas Lauksaimniecības universitāte, darbojās Latvijas Lauksaimnieku savienība un Pilsoņu kongresā. Tika ievēlēts 6. Saeimā no Latvijas Zemnieku savienības, KDS un Latgales demokrātiskās partijas apvienotā saraksta.
Ervids Grinovskis ir sarakstījis atmiņu un pārdomu grāmatu "Lai nenosarkst dzimtenes smilts", kura trīs daļās izdota 2004. un 2005. gadā.
Miris 2004. gada 17. martā.
Dakota
Dakota var būt:
Megija Čuna
Megija Čuna Manjuka (zh,, dzimusi ) ir bijusī honkongiešu aktrise.
Karjera
Augusi Honkongā un Lielbritānijā, viņa savu karjeru sāka, pēc tam, kad, 1983. gadā piedaloties skaistumkonkursā Honkongā, viņa ieguva otro vietu. Savu slavu Honkongā ieguvusi 1980. gadu beigās un 2000. gadu sākumā. 1985. gadā viņa piesaistīja Džekija Čana uzmanību, kurš viņu iekļāva savā filmā "Policijas stāsts" (Jǐngchá Gùshì), kā arī tās turpinājumos "Policijas stāsts 2" (1988) un "Policijas stāsts 3" (1992). Filmas guva lielus panākumus, padarot Čunu par zvaigzni. 1988. gadā Čuna sāka savu sadarbību ar režisoru Vanu Dzjavei, piedaloties viņa filmā As Tears Go By. Starptautisku atpazīstamību ieguvusi, attēlojot lomu Olivjē Asajasa filmā Irma Vep. 1997. gadā kopā ar Gunu Lī un Džeremiju Aironsu piedalījusies savā pirmajā filmā angļu valodā Chinese Box. Pēc tam, kad 1998. gadā aprecējusies ar Asajasu, viņa galvenokārt uzturējās Francijā. Honkongā viņa atgriezās, lai uzņemtu Karvaja romantisko drāmu "Noskaņojums mīlēt", kur viņa spēlēja kopā ar aktieri Toniju Lunu. Vēlāk piedalījusies Amerikas Kinoakadēmijas balvai nominētajā filmā "Varonis" (Yīngxióng, 2002) un Karvaja filmā "2046" (2004). 2007. gadā Čuna paziņoja, ka pamet aktrises karjeru, lai pievērstos mūzikas rakstīšanai. Kopš 2013. gada Čuna reti parādās sabiedrībā, izņemot modes pasākumos un apbalvošanas ceremonijās.
Pateicoties savai aktierspēlei, Čuna ir saņēmusi vairākus apbalvojumus gan Honkongā, gan ārpus tās. 11 gadu posmā, no 1990. līdz 2001. gadam viņa piecas reizes saņēma Honkongas filmu balvu kategorijā "Labākā aktrise", kas ir rekords šajā kategorijā. Čunai pieder arī rekords par visvairāk saņemtajām Taivānas "Zelta zirga" balvām kategorijā "Labākā aktrise galvenajā lomā", saņemot to četras reizes. Eiropā viņa ir saņēmusi "Sudraba lauvas" balvu 1992. gada Berlīnes starptautiskais kinofestivālā par lomu filmā Center Stage. Par lomu Olivjē Asajasa filmā Clean, viņa saņēma Kannu kinofestivāla balvu kategorijā "Labākā aktrise". Ar šo lomu viņa arī kļuva par pirmo Āzijas aktrisi, kas nominēta Francijas Cēzara balvai.
Latvijas Lepnums
Latvijas lepnums ir goda nosaukuma apbalvojums par pašaizliedzīgu un nesavtīgu palīdzību līdzcilvēkiem. Apbalvojumu ieviesa laikraksts Diena un telekompānija TV3 2004. gadā. Iniciators bija Kaspars Ozoliņš. "Latvijas Lepnuma" simbols un balva — stilizēta Zelta ābele.
Apbalvojuma pieteikumus vispirms izskata žurnālisti (netiek ņemtas vērā vēsturiskās personības un pieteikumi bez stāstījuma par cilvēka labajiem darbiem). Atlasītā informācija tiek nodota prominentu personu žūrijai, kas turpina izvērtēšanu un izvēlas apbalvojuma laureātus desmit kategorijās.
Vēsture
2004. gada 16. augustā laikraksta "Diena" direktors Aleksandrs Tralmaks un telekompānijas "TV3" direktors Kaspars Ozoliņš parakstīja nodomu protokolu par kopīga projekta un televīzijas raidījuma Latvijas lepnums veidošanu. 2004. gadā apbalvojumam tika pieteikti 426 kandidāti. Tautas balsojumā tika noteikts apbalvojuma saņēmējs nominācijā "Kaimiņš". Noslēguma ceremonija notika Rīgas Latviešu biedrības namā, 2004. gada decembrī. Balva — bronzā veidota, stilizēta Zelta ābele.
Projektu ikgadēji atbalsta Latvijas reģionu laikraksti.
2006. gadā apbalvojumam tika pieteikti vairāk kā 900 kandidāti.
2010. gadā sadarbībā ar Latvijas Pastu tika uzsākta "Latvijas Lepnuma" pastmarku izdošana. 2010. gadā pirmo reizi informatīvo atbalstu sniedza latviešu laikraksts Īrijā Sveiks!
2011. gadā akciju "Latvijas Lepnums" pirmo reizi informatīvi atbalstīja laikraksts Čas, kas iznāk krievu valodā.
2013. gadā (pirms "Latvijas lepnums 2013" sākuma) apbalvojumam saņemti vairāk nekā 7000 pieteikumu. Akcija tika organizēta kopā ar Draugiem.lv. Godināšanas ceremonija notika 26. decembrī. Pēc pasākuma tika izdots akcijai veltīts žurnāls "Latvijas lepnums 2013" (laikraksta Diena speciālizlaidums 27. decembrī).
2014. gadā pastmarku dizaina konkursā par "Latvijas lepnuma" tēmu sociālo tīklu balsojumā tika izvēlēta Solvitas Kukles dizaina pastmarka "Dziedošie koki" (izdota 300 000 eksemplāros). Konkursam tika iesniegtas 234 pastmarku skices, no kurām žūrija fināla balsojumam izvēlējās 30. Par visām pastmarkām kopā tika balsots 6385 reizes.
2015. gadā "Latvijas lepnums 2015" godināšanas ceremoniju TV3 kanālā vēroja aptuveni 227,4 tūkstoši skatītāju. Pēc pasākuma tika izdots akcijai veltīts žurnāls "Latvijas lepnums 2015" (laikraksta Diena speciālizlaidums 30. decembrī).
2021. gadā "Latvijas Lepnums" godināšanas ceremonija TV3 kanālā pirmo reizi bija skatāma Latvijas Republikas proklamēšanas dienā 18. novembrī. Dziedātāja Aminata "Latvijas Lepnums" laureātiem veltīja dziesmu "Uz neatklātām zvaigznēm".
Žūrija
2004. gads: TV3 direktors Kaspars Ozoliņš, laikraksta "Diena" galvenā redaktore Sarmīte Ēlerte un direktors Aleksandrs Tralmaks, "Aizkraukles bankas" valdes loceklis Oļegs Fiļs, dzejnieki Imants Ziedonis un Māra Zālīte, mācītājs Juris Rubenis, vingrotājs un Olimpisko spēļu sudraba medaļas ieguvējs Jevgēņijs Saproņenko, bērnu ārsts — reanimatologs Pēteris Kļava un TV3 sarunu šova vadītāja Aina Poiša.
2005. gads: laikraksta Diena galvenā redaktore Sarmīte Ēlerte un direktors Aleksandrs Tralmaks, telekompānijas TV3 direktors Kaspars Ozoliņš un pārstāve Daina Ostrovska, Aizkraukles bankas valdes loceklis Oļegs Fiļs, Latvijas lepnums 2004 Solveiga Petrova, mūziķis Renārs Kaupers, dzejnieki Imants Ziedonis un Māra Zālīte, mācītājs Juris Rubenis, organizācijas Glābiet bērnus! valdes priekšsēdētāja Inguna Ebela, sportists Raimonds Bergmanis, diplomāte Sandra Kalniete.
2010. gads: bankas Citadele valdes priekšsēdētājs Juris Jēkabsons, rakstniece Nora Ikstena, laikraksta Diena korespondente Anna Rancāne, Invalīdu un viņu draugu apvienības Apeirons valdes priekšsēdētājs Ivars Balodis, fonda Ziedot valdes priekšsēdētāja Rūta Dimanta, TV3 ģenerāldirektore Baiba Zūzena un Latvijas lepnums 2009 nominācijā Novadniece Ieva Zepa
2011. gads: Latvijas Universitātes rektors Mārcis Auziņš, Fonda Ziedot vadītāja Rūta Dimanta, Latvijas lepnums 2010 nominācijā Mecenāte uzņēmēja no Talsiem Olga Bāre, rakstniece Nora Ikstena, grupas Instrumenti mūziķis Jānis Šipkēvics, TV3 ģenerāldirektore Baiba Zūzena un akciju sabiedrības Diena valdes priekšsēdētājs Viesturs Koziols.
2012. gads: Ziedot.lv vadītāja Rūta Dimanta, mūziķis Raimonds Tiguls, paraolimpiskais čempions Aigars Apinis, Latvijas lepnums 2011 nominācijā Labā sirds Velga Vītola, rakstniece Nora Ikstena, MTG TV kanālu direktore Latvijā Baiba Zūzena un a/s Diena valdes priekšsēdētājs Normunds Staņēvičs.
2013. gads: aktrise Zane Daudziņa, Bērnu klīniskās universitātes slimnīcas Kardioloģijas un kardioķirurģijas klīnikas vadītājs — profesors Aris Lācis, fonda Ziedot vadītāja Rūta Dimanta, Latvijas lepnums 2012 nominācijas Mecenāts uzņēmējs Andris Ramoliņš, rakstniece Nora Ikstena, TV3 ģenerāldirektore Baiba Zūzena un laikraksta Diena galvenais redaktors Gatis Madžiņš.
2014. gads: aktrise Zane Daudziņa, fonda Ziedot vadītāja Rūta Dimanta, nominācijas Mecenāts ieguvējs 2013. gadā — uzņēmējs Daumants Pfafrods, mūziķis Jānis Holšteins-Upmanis (pazīstams arī kā Goran Gora), rakstniece Nora Ikstena, TV3 ģenerāldirektore Baiba Zūzena un laikraksta Diena galvenais redaktors Gatis Madžiņš.
2015. gads: SIA Dienas mediji valdes priekšsēdētājs Edgars Kots, MTG Latvia vadītāja Baiba Zūzena, Ziedot.lv vadītāja Rūta Dimanta, aktrise Zane Daudziņa, rakstniece Nora Ikstena, mūziķis Dons, Bobsleja un kamaniņu trases Sigulda valdes priekšsēdētājs Dainis Dukurs, Latvijas lepnums 2014 nominācijā Skolotājs Juris Škuškovniks
2016. gads: aktrise Zane Daudziņa, Bērnu slimnīcas fonda vadītāja Liene Dambiņa, nominācijas Sargeņģeļi ieguvēji 2015. gadā – Zane un Agris Bārbali, BMX riteņbraucējs un treneris Ivo Lakučs, kustības Riga Tech Girls iniciatore, kā arī koprades telpas The Mill dibinātāja Anna Andersone, mūziķis Dons, TV raidījumu vadītāja Jana Duļevska, rakstniece Inga Žolude, MTG TV un radio vadītāja Latvijā Baiba Zūzena un laikraksta Diena galvenais redaktors Gatis Madžiņš.
2017. gads: aktrise Zane Daudziņa, Bērnu slimnīcas fonda valdes priekšsēdētāja Liene Dambiņa, nominācijas Vairāk nekā prasa pienākums ieguvējs 2016. gadā – Kaspars Ūdris, BMX riteņbraucējs un treneris Ivo Lakučs, laikmetīgās mākslas centra kim? dibinātāja Zane Čulkstēna, mūziķis Dons, TV personība Jana Duļevska, MTG Latvia vadītāja Baiba Zūzena un laikraksta Diena galvenais redaktors Gatis Madžiņš.
2019. gads: “All Media Latvia” valdes locekle Baiba Beatrise Sleže, grāmatu izdevniecības “Latvijas Mediji” direktore Evija Veide, rakstniece Jana Egle, Bērnu slimnīcas fonda valdes priekšsēdētāja Liene Dambiņa, biedrības “Cerību spārni” valdes priekšsēdētāja un pagājušā gada “Latvijas lepnuma” balvas laureāte Eva Viļķina, basketbolists Kristaps Janičenoks, čellists, grupas “DaGamba” mūziķis Valters Pūce, Rīgas brīvostas pārvaldnieks Ansis Zeltiņš, aktrise Zane Daudziņa.
2021. gads: režisors Dzintars Dreibergs, ārsts Kārlis Rācenis, skolotājs Jānis Zeimanis (”Latvijas Lepnums 2020” laureāts), Bērnu slimnīcas fonda valdes priekšsēdētāja Liene Dambiņa, aktrise Zane Daudziņa, žurnāliste Inita Sila, ”Rimi Latvia” sabiedrisko attiecību vadītājs Juris Šleiers, Rīgas brīvostas pārvaldes pārvaldnieks Ansis Zeltiņš, žurnāliste Kristīne Anže.
Slokas draudzes novads
Slokas draudzes novads bija viens no 25 Rīgas apriņķa draudzes novadiem, kas līdz 1783. gadam atradās Kurzemes un Zemgales hercogistes teritorijā, pēc tam kā Slokas apgabals pievienots Krievijas impērijai.
Pilsēta
Draudzes novadā Lielupes kreisajā krastā uz Slokas muižas zemes 17. gadsimtā izveidojās Slokas tirdzniecības vieta (Schlock) ar stikla fabriku, vara cepli un upes ostu. 1785. gadā tā ieguva miesta tiesības, 1851. gadā uzcēla Slokas luterāņu baznīcu, 1878. gadā Slokai piešķīra pilsētas tiesības.
Muižas
1826. gadā Slokas draudzes novadā bija šādas muižas:
HAT-P-7
HAT-P-7 jeb GSC 03547-01402 ir 10,5. zvaigžņlieluma zvaigzne, kas atrodas apmēram 318 pc attālumā no Zemes Gulbja zvaigznājā. Novērojumi liecina, ka zvaigznei ir vismaz viena planēta.
Zvaigznes masa ir 1,47 MSUN, un tās rādiuss ir 1,84 RSUN. Zvaigzne ir nedaudz karstāka (temperatūra 6351 K jeb 6078 °C) par Sauli, tāpēc zvaigzne izstaro gaismu, kura pēc spektrālā sastāva ir nedaudz zilāka par Saules gaismu.
Mazā Matīsa iela
Raksturojums
Mazā Matīsa iela sākas Matīsa un Vietalvas ielu krustojumā, uzreiz aiz pārbrauktuves pār dzelzceļa līniju Rīga—Lugaži, kas ir robeža starp Dārzciemu un Avotu apkaimi. Ielas sākumposmā tā ved dienvidu virzienā kalnup kāpā: tās nepāra numuru pusē atrodas Matīsa kapi, savukārt pāra numuru pusē atrodas "Rīgas ūdens" teritorija, kurā atrodas vēsturiskie Dvīņu ūdenstorņi — arhitektūras piemineklis. Šajā posmā ielai ir asfaltēta ietve pāra numuru pusē. Kāpas virsotnē iela pagriežas DA virzienā un virzās lejup. Pāra numura pusē atrodas Vagonu parka dzelzceļa pietura un Vagonu parka gājēju pārvads, kas ielu savieno ar Maskavas forštati (Kalna un Lauvas ielu). Nepāra numuru pusē iepretīm pārvadam beidzas Matīsa kapu teritorija, bet sākas 19. gadsimta beigu dzīvojamās apbūves puduris, gar kuru izbūvēta ietve. Aiz pārvada ielas pāra numuru pusē atrodas dzelzceļa līnijas Rīga—Daugavpils Rīgas virziena sliedes, bet nepāra numuru pusē Rīgas Centrālcietums.
Anči (Aulejas pagasts)
Anči ir ciems Aulejas pagastā, Krāslavas novadā. Atrodas 259 km attālumā no Rīgas.
Jaunie Stropi
Jaunie Stropi ir Daugavpils pilsētas daļa Daugavas labajā krastā. Tā robežojas ar Ķīmiju, Vecstropiem un Mazajiem Stropiem. Jauno Stropu galvenās ielas ir Vasarnīcu, Dzintaru un Krimuldas ielas, uz rajonu kursē 1., 2., 3. un 12. maršruta autobusi, kā arī 3. maršruta tramvaji un 11. maršruta minibusi. Rajonā atrodas Stropu ezers, Stropu estrāde, Daugavpils Reģionālā slimnīca, Daugavpils Stropu pamatskola, atpūtas komplekss "Stropu Vilnis" un vairākas pludmales. Jaunie Stropi ir viens no ekoloģiski tīrākajiem Daugavpils mikrorajoniem.
Delonē
Delonē var būt:
Blackpink
BlackPink (Hangils: 블랙핑크), stilizēts kā BLΛƆKPIИK, ir Dienvidkorejas meiteņu grupa no YG Entertainment kompānijas. Grupa sastāv no 4 dalībniecēm: Jisoo, Jennie, Rosé un Lisa.
Blackpink debitēja 2016. gada 8. augustā ar minialbumu Square One. Dziesmas "Whistle" un "Boombayah", kas kļuva par viņu pirmajām Nr. 1 dziesmām Billboard World Digital Songs topā. "Boombayah" dziesmas video kļuva par vispopulārāko korejiešu grupas debijas video. Pēc dažiem mēnešiem Blackpink ieguva tādas balvas kā `New Artist of the Year`, `Best Female Group` u.c.
Blackpink ir pirmā sieviešu K-pop grupa ar trim Nr.1 hitiem Billboard's World Digital Song Sales čartā.
Juhņevičs
Juhņevičs (pl; sieviešu dzimtē Juhņeviča (Juchniewicza)) ir poļu cilmes uzvārds. Cilvēki ar šo uzvārdu:
Ķīmijas laboratorijas aprīkojums
Ķīmijas laboratorijas aprīkojums ir trauki un piederumi, kurus izmanto ķīmijas laboratorijās, lai veiktu ķīmiskās reakcijas, sagatavotos tām, kontrolētu to norisi, kā arī aizsargātu laboratorijas darbu veicēju no ķīmisko vielu kaitīgās ietekmes.
Ķīmijas trauku vēsture
16.-19. gs. pirmajā pusē izcilais pētnieks Paracelzs nodibināja mācību, no kuras vēlāk attīstījās farmācija. Šo laika posmu uzskata par mūsdienu ķīmijas sākumu. Pētījumus sāka veikt plānveidīgi, ar noteiktu mērķi, un tika izmantotas dažādas mērierīces un iekārtas. Tika atklāti nozīmīgākie ķīmijas pamatlikumi un gaisa sastāvs.
Destilēšanas aprīkojums
Destilācija ir process, kad šķidrumu maisījums tiek sadalīts to sastāvdaļās, pamatojoties uz katras sastāvdaļas iztvaikošanas atšķirībām. Izmantotie piederumi ir nepieciešami, lai uzstādītu standarta, frakciju, tvaika vai vakuuma destilācijas ierīces.
Plastmasas trauki un ar tiem saistītie piederumi
Plastmasas un stikla pudeles ir visērtākie trauki, lai uzglabātu jebkurus, tajā skaitā arī visaktīvākos reaģentus. Speciālas pudeles, piemēram, mazgāšanas pudeles, volumetriskās pudeles un reakciju pudeles aizvien paplašina to izmantošanas iespējas.
Porcelāna un korunda trauki un ar tiem saistītie piederumi
Izturīgi trauki, kas paredzēti karsēšanai, vielu sasmalcināšanai un atdzesēšanai, taču nav pārāk triecienizturīgi un bieži vien grūti tīrāmi.
Trauki no fluoru saturošām plastmasām un ar tiem saistītie piederumi
Triecienizturīgi trauki, kas ļoti labi iztur augstas temperatūras, kā arī mazāk reaģē ar daudzām vielām, tie nesadēd laika gaitā un nekrāsojas reakcijās ar stiprām skābēm.
Metāliskie trauki un piederumi
Triecienizturīgi trauki un priekšmeti, kas ļoti labi noder karsēšanai un straujai atdzesēšanai.
Termometri
Šķidruma termometri, elektroniskie termometri, termoelementi un piederumi temperatūras mērījumiem. Lieto gan kalibrētus termometrus ar atbilstošiem kalibrācijas sertifikātiem, gan nekalibrētus termometrus.
Svari
Laboratorijās, ražošanā un kvalitātes kontrolē, kā arī skolās, universitātēs un speciālajos veikalos, modernus svarus atzīst kā augstākās kvalitātes, augstas precizitātes svēršanas instrumentus, lai nosvērtu no 0,0000001 g līdz pat dažiem simtiem metrisko tonnu. Datora saskarne, kas iemontēta daudzos modernajos svaros, ļauj viegli sekot un dokumentēt mērījumus, turpretim iekšējās un ārējās kalibrēšanas sistēmas nodrošina, ka mērījumu rezultāti ir pēc iespējas tuvāki reālajām vērtībām.
Drošības aprīkojums
Paredzēts, lai aizsargātu laboratorijas darba veicēju no vielu nokļūšanas uz ādas vai acīs.
Dzintars (uzņēmums)
AS Dzintars bija kosmētikas un parfimērijas izstrādātājs un ražotājs Rīgā, Latvijā. Tā patiesais labuma guvējs un valdes priekšsēdētājs bija Iļja Gerčikovs. 2019. gadā uzņēmumam tika pasludināta maksātnespēja.